Rowers dreig vrou met amputasie | Maroela Media
Die rowers het die huis geplunder. (Foto: Reaction Unit SA)
Gewapende rowers het Donderdag gedreig om 'n vrou van Dawncrest in KwaZulu-Natal se hande te amputeer toe dit lyk of sy sukkel om haar goue armbande te verwyder.
Die Reaction Unit South Africa (Rusa) is ongeveer 19:20 na dié huis in Flamingoweg ontbied waar die 44-jarige vrou en haar gesin deur vier mans aangerand en beroof is.
Volgens Rusa het die gesin aandete geëet toe hulle 'n geraas in die erf hoor. Een van die inwoners, 'n 50-jarige man, het glo na die voordeur geloop om ondersoek in te stel toe 'n onbekende man 'n vuurwapen op hom rig en eis om by die huis ingelaat te word. Daar was nóg drie rowers saam met hom.
Die rowers het die egpaar en hul 21-jarige seun aangerand en die huis geplunder.
"Die vrou is gevra om haar goue armbande te verwyder. Toe die rowers sien sy sukkel, het hulle gedreig om haar hande te amputeer," het Rusa in 'n verklaring op hul Facebook-blad gesê.
Volgens Rusa het die mans eindelik met selfone, 'n skootrekenaar, kontant en juweliersware gevlug. Hulle het ook 'n CZ 83-pistool uit die kluis gesteel.
Getuies het glo gesien hoe 'n silwer Volkswagen Polo van die betrokke eiendom af wegjaag. Die registrasie is egter nie bekend nie.
Rusa het lede van die publiek intussen versoek om uiters paraat te wees, aangesien dié rowers glo in verband met 'n vlaag huisbrake gesoek word.
"Hul modus operandi is om hul slagoffers na die voordeur te lok en hulle met 'n wapen te konfronteer. Die rowers dreig dan om die slagoffers te skiet indien die verdagtes toegang tot die huis geweier word.
"Die rowers is uiters gevaarlik en skroom nie om geweld te gebruik nie."
Lok jou na die voordeur . Lok hulle na die begrafnis ondernemer met bokhael deur die voordeur . Hierdie twak moet ophou !
Gemors!! Skuim!! Hoe lank gaan dit nog aanhou?!
Skiet voor jy vrae vra, is al hoe hierdie kommuniste gestuit sal word. Hul hoort in die eerste plek nie in jou erf nie. 'n Heining ongeag waarvan dit gemaak is, is met 'n doel om die erf opgerig.
Liewe genugtig mense wanneer gaan julle leer???????? Jy gaan nie uit as jy iets hoor nie. Loer maar deur die venster!!!
Roof het so algemeen geword soos gewone diefstal want al die kriminele het wapens waarmee hulle mense aanval/dreig. Die krims kan oorlog verklaar met al die wapens wat hulle al gebuit het.